Diari Oficial de la Generalitat Valenciana


Sumari del DOGV 5415, del 27-12-2006 (2006/15723)

DECRET 194/2006, de 22 de desembre, del Consell, pel qual es crea un Col·legi Públic d'Educació Infantil i Primària a Alboraya, per transformació de l'Escola d'Educació Infantil La Patacona.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5415

Data del DOGV
:   27-12-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/15732


Data del document
:   22-12-2006

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Alboraia
    * ensenyament públic
    * educació preescolar
    * centre d'ensenyament
    * ensenyament primari

DECRET 194/2006, de 22 de desembre, del Consell, pel qual es crea un Col·legi Públic d'Educació Infantil i Primària a Alboraya, per transformació de l'Escola d'Educació Infantil La Patacona. [2006/15850]  
El Decret 218/2004, de 8 d'octubre, del Consell, va crear i va posar en funcionament l'Escola d'Educació Infantil La Patacona d'Alboraya, per desglossament del Col·legi Públic d'Educació Infantil i Primària Ausiàs March. En el citat decret s'assenyalava que eixe centre escolar forma part d'un futur projecte de centre configurat amb un perfil de 3 unitats d'Educació Infantil i 6 d'Educació Primària.  
L'Ajuntament d'Alboraya ha sol·licitat l'ampliació de les ensenyances del mencionat centre per a facilitar la continuïtat de l'alumnat que el pròxim curs escolar iniciarà els estudis d'Educació Primària. En el mateix sentit s'han pronunciat la Inspecció Educativa i el Servici de Planificació de la Direcció General d'Ensenyament.  
En virtut d'això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell, a proposta del conseller de Cultura, Educació i Esport i amb la deliberació prèvia del Consell, en la reunió del dia 22 de desembre de 2006,  
DECRETE  
Article 1  
Es crea, per transformació de l'Escola d'Educació Infantil La Patacona, codi 29802089, el següent centre docent:  
Província: València.  
Municipi: Alboraya.  
Codi: 28204206.  
Denominació: Col·legi Públic d'Educació Infantil i Primària La Patacona.  
Domicili: av. Blasco Ibáñez, s/n.  
Titular: Generalitat.  
Composició: 3 unitats d'Educació Infantil i 6 d'Educació Primària.  
Capacitat: 75 places escolars d'Educació Infantil i 150 d'Educació Primària.  
Article 2  
1. El Col·legi Públic d'Educació Infantil i Primària La Patacona iniciarà les activitats en el curs escolar 2006/07.  
2. En l'esmentat curs oferirà 3 unitats d'Educació Infantil i 1 d'Educació Primària.   
3. El centre disposarà dels llocs de treball de mestre, de les especialitats següents:  
. 4 d'Educació Infantil.  
. 1 d'Educació Primària.  
4. El centre impartirà el programa d'educació bilingüe Programa d'Incorporació Progressiva (PIP).  
Disposicions addicionals  
Primera  
El que establix el present decret s'inscriurà en el Registre de Centres Docents de la Comunitat Valenciana.  
Segona  
El personal docent amb destinació definitiva a l'Escola d'Educació Infantil La Patacona que s'adscriga al centre que es crea per mitjà d'este decret, mantindrà l'antiguitat que posseïa en el seu centre d'origen, en aplicació del que establix la disposició addicional sèptima, 3) del Reial Decret 2112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents.  
Tercera  
La Direcció Territorial de Cultura, Educació i Esport de València nomenarà l'equip directiu del centre, de conformitat amb el que establix la Llei Orgànica 2/2006, de 3 de maig, d'Educació, i l'article 17.3 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell.  
Disposicions finals  
Primera  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenvolupament del que establix este decret, així com per a modificar, si és el cas, la configuració del centre.  
Segona  
El present decret produirà efectes des de l'inici del curs escolar 2006/2007, excepte per al de nomenament de l'equip directiu, supòsit en què els seus efectes s'entenen referits a l'1 de juliol del 2006.  
Valencia, 22 de desembre de 2006  
El president de la Generalitat  
Francisco Camps Ortiz.  
El conseller de Cultura, Educació i Esport  
Alejandro Font de Mora Turón.